## Naredba o homologaciji motora sa samozapaljenjem, motora na prirodni plin i motora s vanjskim izvorom paljenja koji kao gorivo upotrebljavaju ukapljeni naftni plin te vozila opremljena motorima sa samozapaljenjem,...

### NN 94/2006 (23.8.2006.), Naredba o homologaciji motora sa samozapaljenjem, motora na prirodni plin i motora s vanjskim izvorom paljenja koji kao gorivo upotrebljavaju ukapljeni naftni plin te vozila opremljena motorima sa samozapaljenjem,...

# DRŽAVNI ZAVOD ZA MJERITELJSTVO

**2188**

Temeljem članka 275. stavak 3. Zakona o sigurnosti prometa na cestama (»Narodne
novine« broj 105/04) ravnatelj Državnog zavoda za mjeriteljstvo donosi

## NAREDBU

### O HOMOLOGACIJI MOTORA SA SAMOZAPALJENJEM, MOTORA NA PRIRODNI PLIN I MOTORA S VANJSKIM IZVOROM PALJENJA KOJI KAO GORIVO UPOTREBLJAVAJU UKAPLJENI NAFTNI PLIN TE VOZILA OPREMLJENA MOTORIMA SA SAMOZAPALJENJEM, MOTORIMA NA PRIRODNI PLIN I MOTORIMA S VANJSKIM IZVOROM PALJENJA KOJI KAO GORIVO UPOTREBLJAVAJU UKAPLJENI NAFTNI PLIN, S OBZIROM NA EMISIJU ŠTETNIH SPOJEVA IZ MOTORA

I. PODRUČJE PRIMJENE

1. Motorna vozila opremljena s motorima sa samozapaljenjem, motorima na prirodni
plin i motorima s vanjskim izvorom paljenja koji kao gorivo upotrebljavaju
ukapljeni naftni plin, s obzirom na emisiju štetnih spojeva u skadu s gorivom
koje upotrebljava motor, moraju biti homologirana sukladno ovoj naredbi.
2. Ova naredba se odnosi na emisiju plinovitih štetnih sastojaka i štetnih
čestica iz motora sa samozapaljenjem, motora na prirodni plin i motora s
vanjskim izvorom paljenja koji kao gorivo upotrebljavaju ukapljeni naftni plin
te koji se upotrebljavaju za pogon motornih vozila čija je konstrukcijska brzina
veća od 25 km/h, kategorija M1 čija je najveća ukupna masa veća od 3,5 tona, M2,
M3, N1, N2 i N3.
3. Ova naredba se ne odnosi na motorna vozila kategorija N1, N2 i M2 opremljena
s motorima iz točke 1. ove naredbe, ako su ta vozila homologirana sukladno
Naredbi o homologaciji vozila s obzirom na emisiju štetnih spojeva u skladu s
gorivom koje upotrebljava motor (»Narodne novine« br. 88/06).

II. ZAHTJEVI

4. Vozila u smislu ove naredbe moraju zadovoljavati zahtjeve iz priloga 1. ove
naredbe(1).

III. ISPITIVANJE VOZILA

5. Ispitivanje vozila u smislu ove naredbe mora biti u sladu s Pravilnikom ECE R
49.03 i može ga provoditi samo ovlaštena pravna osoba koja udovoljava zahtjevima
toga pravilnika.

IV. HOMOLOGACIJA VOZILA

6. Državni zavod za normizaciju i mjeriteljstvo provodi homologaciju vozila u
smislu ove naredbe prema Pravilniku ECE R 49.03.

V. PROVJERA SUKLADNOSTI

7. Provjera sukladnosti vozila sa zahtjevima ove naredbe provodi se prema
postupku koji je propisan Pravilnikom o homologaciji vozila (»Narodne novine«
broj 100/05).

VI. PRIMJENA

8. Ova naredba primjenjuje se na motorna vozila iz točke 2. ove naredbe koja se
prvi put registriraju u Republici Hrvatskoj.
9. Granične vrijednosti za emisiju iz ispušnog sustava dane u redu A(2000)
tablice 1. i 2. u točki 5.2.1 priloga 1. ove naredbe primjenjuju se za sva nova
vozila.
10. Granične vrijednosti za emisiju iz ispušnog sustava dane u redu B1(2005)
tablice 1. i 2. u točki 5.2.1 priloga 1. ove naredbe primjenjivat će se od 1.
listopada 2006. godine za homologacije novih tipova vozila i od 1. travnja 2008.
godine za sva nova vozila.
11. Granične vrijednosti za emisiju iz ispušnog sustava dane u redu B2(2008) i
redu C(EEV) tablice 1. i 2. u točki 5.2.1 priloga 1. ove naredbe primjenjivat će
se od 1. listopada 2009. godine za homologacije novih tipova vozila i od 1.
listopada 2010. godine sva nova vozila.
12. Stupanjem na snagu ove naredbe prestaje važiti naredba o homologaciji motora
sa samozapaljenjem, motora na prirodni plin i motora s vanjskim izvorom paljenja
koji kao gorivo upotrebljavaju ukapljeni naftni plin te vozila opremljena
motorima sa samozapaljenjem, motorima na prirodni plin i motorima s vanjskim
izvorom paljenja koji kao gorivo upotrebljavaju ukapljeni naftni plin, s obzirom
na emisiju štetnih spojeva iz motora (»Narodne novine« br. 95/03 i 107/03).
13. Za rabljena vozila prihvaćaju se homologacije izdane prema Pravilniku ECE R
49.02, zahtjev »B«.
14. Ova naredba stupa na snagu osmog dana od objave u »Narodnim novinama«.

Klasa: 011-02/06-03/4
Urbroj: 558-06/4-06-1-BG
Zagreb, 9. kolovoza 2006.

Ravnatelj
Državnog zavoda za mjeriteljstvo
**Mirko Vuković, dipl. ing**., v. r.

(1) Zahtjevi sadržani u prilogu 1.
sadrže dijelove Pravilnika broj 49 Ekonomskog povjerenstva Ujedinjenih naroda za
Europu s izmjenama ili dopunama koje su stupile na snagu 4. travnja 2005. godine
koji je dodatak Ženevskome sporazumu iz 1958. godine o prihvaćanju jednakih
tehničkih propisa za vozila na kotačima, opremu i dijelove koji mogu biti
ugrađeni i/ili upotrijebljeni u vozilima na kotačima i uvjetima za uzajamno
priznavanje homologacija dodijeljenih na temelju tih propisa (u daljnjemu
tekstu: Pravilnik ECE R 49.03).
ECE dokumenti u kojima je objavljen tekst Pravilnika ECE R 49.03:
E/ECE/324 – E/ECE/TRANS/505Rev.1/Add.48/Rev.3 (Preradba 3. stupila na snagu 12.
studenoga 1998.).
E/ECE/324 – E/ECE/TRANS/505Rev.1/Add.48/Rev.3 (Dopuna 1. Preradbe 3., stupila na
snagu 27. prosinca 2001.).

PRILOG 1.

PODRUČJE PRIMJENE, DEFINICIJE I KRATICE, HOMOLOGACIJA, SPECIFIKACIJE I
ISPITIVANJA I UGRADBA NA VIZILO (\*)

(vidi napomenu 1. u točki 5. Naredbe)

1. PODRUČJE PRIMJENE
1.1. Ovaj se pravilnik odnosi na emisiju plinovitih štetnih sastojaka i štetnih
čestica iz motora sa samozapaljenjem, motora na prirodni plin i motora s
vanjskim izvorom paljenja koji kao gorivo upotrebljavaju ukapljeni naftni plin
te koji se upotrebljavaju se za pogon motornih vozila čija je konstrukcijska
brzina veća od 25 km/h, kategorija (1), (2) M1 čija je najveća ukupna masa veća
od 3,5 tona, M2, M3, N1, N2 i N3.
\_\_\_\_\_\_
(\*) U ovom prilogu navođenje ‘pravilnika’ odnosi se na
‘Pravilnik ECE R 49.03’, a navođenje ‘dopune’ i ‘dodatka’ odnosi se na dopunu i
dodatak ‘Pravilnika ECE R 49.03’
(1) Prema definiciji u dodatku 7. Združene rezolucije o konstrukciji
vozila (R.E.3) (dokument TRANS/SC1/WP29/78/Rev.1/Amend.2).
(2) Motore koji se upotrebljavaju za motorna vozila kategorija N1, N2
i M2 ne treba homologirati prema ovom pravilniku, pod uvjetom da su takva vozila
homologirana prema Pravilniku br. 83.

2. DEFINICIJE l KRATICE
Za potrebe ovoga pravilnika:
2.1 »*Ispitni ciklus*« označava slijed ispitnih točaka koje su određene brzinom
vrtnje i zakretnim momentom motora u ustaljenim uvjetima (ESC ispitivanje) ili
prijelaznim radnim uvjetima (ETC i ELR ispitivanja).
2.2 »*Homologacija motora (porodice motora)*« označava homologaciju tipa motora
(porodice motora) s obzirom na razinu emisije plinovitih štetnih sastojaka i
štetnih čestica.
2.3 »*Dizelski motor*« označava kategoriju motora koji rade na principu samozapaljenja.
»Plinski motor« označava motor koji kao gorivo upotrebljava prirodni plin (PP)
ili ukapljeni naftni plin (UNP).
2.4 »*Tip motora*« označava kategoriju motora koji se bitno ne razlikuju po svojim
značajkama koje su navedene u dodatku 1. ovoga pravilnika.
2.5 »*Porodica motora*« označava proizvođačevo grupiranje motora koji, po svojoj kostrukciji opisanoj u dopuni 2. dodatka 1. ovoga pravilnika, imaju slične
značajke emisije iz ispušnog sustava; svi članovi te porodice moraju
zadovoljavati primjenjive granične vrijednosti za emisiju.
2.6 »*Motor predstavnik*« označava motor odabran iz porodice motora tako da
njegove emisijske značajke predstavljaju tu porodicu motora.
2.7 »*Plinoviti štetni spojevi*« označava ugljični monoksid, ugljikovodike
(izražene kao C1H1,85 za dizelsko gorivo, CH2,525 za UNP i CH2,93 za prirodni
plin (NMHC)), metan (izražen kao CH4 za prirodni plin) i dušične okside,
izražene kao ekvivalentni dušični dioksid (NO2).
»*Štetne čestice*« označava sav materijal koje se skupi na posebnome filtru nakon
što se ispušni plin razrijedi čistim pročišćenim zrakom tako da mu temperatura
ne prekorači 325 °K (52 °C).
2.8 »*Dim*« označava čestice razrijeđene u ispušnim plinovima dizelskih motora
koje apsorbiraju, reflektiraju ili prelamaju svjetlost.
2.9. »*Netosnaga*« označava snagu u kW prema u ECE-u izmjerenu na ispitnome
uređaju na koljenastom vratilu, ili njezin ekvivalent, kad se mjerenje provodi
sukladno metodi mjerenja snage prema postupku u Pravilniku br. 24.
2.10 »*Deklarirana najveća snaga (Pmax)*« označava snagu u kW prema u ECE-u, (netosnaga)
koju je naveo proizvođač u zahtjevu za homologaciju.
2.11 »*Postotak opterećenja*« označava postotak od najvećega raspoloživog
zakretnog momenta pri određenoj brzini vrtnje motora.
2.12 »*ESC ispitivanje*« označava ispitni ciklus koji se sastoji od 13 ustaljenih
radnih stanja motora i koji se primjenjuje sukladno točki 5.2 ovoga pravilnika.
2.13 »*ELR ispitivanje*« označava ispitni ciklus koji se sastoji od niza
stupnjevanih opterećenja pri stalnim brzinama vrtnje motora i koji se
primjenjuje sukladno točki 5.2 ovoga pravilnika.
2.14 »*ETC ispitivanje*« označava ispitni ciklus koji se sastoji od 1800 svake
sekunde prijelaznih radnih stanja i koji se primjenjuje sukladno točki 5.2 ovoga
pravilnika.
2.15 »*Radno područje brzina vrtnje motora*« označava raspon radnih brzina vrtnje
motora, koje se najčešće upotrebljavaju u radnome području motora koje se nalazi
između malih i velikih brzina, kako je određeno u dodatku 4. ovoga pravilnika.
2.16 »*Mala brzina (nlo)*« označava najnižu brzinu vrtnje motora pri snazi koja
iznosi 50% od vrijednosti deklarirane najveće snage.
2.17 »*Velika brzina (nhi)*« označava najveću brzinu vrtnje motora pri snazi koja
iznosi 70% od vrijednosti deklarirane najveće snage.
2.18 »*Brzine vrtnje motora A, B i C*« označava brzine ispitivanja koje odgovaraju
radnome području brzina koje se upotrebljava kod ESC ispitivanja i ELR
ispitivanja, kako je određeno u dopuni 1. dodatka 4. ovoga pravilnika.
2.19 »*Područje ispitivanja*« označava područje između brzina vrtnje motora A i C
i između 25 i 100 % opterećenja.
2.20 »*Referentna brzina (nref)*« označava 100%-tnu vrijednost brzine koja se
upotrebljava za pretvaranje vrijednosti relativne brzine u ETC ispitivanju, kako
je određeno u dopuni 2. dodatka 4. ovoga pravilnika.
2.21 »*Opacimetar*« označava uređaj koji je konstruiran za mjerenje opaciteta
čestica dima pomoću principa prigušenja svijetla.
2.22 »*Tip prirodnog plina*« označava jedan od H ili L-tipova plina prema
definiciji u euposkoj normi EN 437, iz studenog 1993.
2.23 »*Samonamjestovost*« označava svaki uređaj motora koji omogućuje održavanje
odnosa zrak/gorivo stalnim.
2.24 »*Ponovno ugađanje*« označava fino ugađanje motora motora na prirodni plin
kako bi se osigurale iste radne značajke (snaga, potrošnja goriva) s drugim
tipom prirodnoga plina.
2.25 »*Wobbeov indeks (donja vrijednost – WI, gornja vrijednost – Wu)*« označava
omjer odgovarajuće kalorične vrijednosti plina po jedinici obujma i kvadratnoga
korijena njegove relativne gustoće pri istim referentnim uvjetima:
W = Hg0as × rair/rgas
2.26 »*Koeficijent prilagodljivosti l (Sl)*« označava jednadžbu koja opisuje
zahtijevanu prilagodljivost sustava upravljanja radom motora s obzirom na
promjenu koeficijenta viška zraka kad motor kao gorivo upotrebljava plin čiji se
sastav razlikuje od sastava čistoga metana (za izračun Së vidi dodatak 8.).
2.27 »*EEV*« označava ekološki izrazito prihvatljivo vozilo (Enhanced
Enviromentally Friendly vehicle) tipa vozila s pogonskim motorom koji
zadovoljava dopuštene granične vrijednosti za emisiju dane u redu C tablica u
točki 5.2.1 ovoga pravilnika.
2.28 »*Poremećajni uređaj*« (»defeat device«) označava bilo koji dio konsrukcije
motora ili vozila koji mjeri ili ustanovljuje brzinu vozila, brzinu vrtnje
motora, prijenosni omjer u mjenjaču, temperaturu, tlak u usisnome vodu ili neki
drugi parametar za potrebe pokretanja, modulacije, usporavanja ili deaktiviranja
funkcije nekoga dijela u sustavu kontrole emisije, pri čemu se smanjuje
učinkovitost sustava kontrole emisije, u uvjetima koji mogu nastupiti kod
uobičajene uporabe vozila.
Takav se dio ne smatra poremećajnim uređajem:
2.28.1 ako je potreba za takvim uređajem privremeno opravdana radi zaštite
motora od povremenih radnih uvjeta koji bi mogli dovesti do pojave oštećenja ili
kvara i bez primjene drugih mjera s istom svrhom koje ne umanjuju učinkovitost
sustava nadzora nad emisijom, ili
2.28.2 ako uređaj djeluje samo kad je potrebno za vrijeme pokretanja i/ili
zagrijavanja motora i bez primjene drugih mjera sa istom svrhom koje ne umanjuju
učinkovitost sustava nadzora nad emisijom.

*Slika 1.*: Definicije pojmova za potrebe ispitnih ciklusa

2.29.2 Simboli za kemijski sastav

CH4 Metan
C2H6 Etan
C3H8 Propan
CO Ugljični monoksid
DOP Dioktilfalat
CO2 Ugljični dioksid
HC Ugljikovodici
NMHC Ugljikovodici osim metana
NOX Dušični oksidi
NO Dušični oksid
NO2 Dušični dioksid
PT Čestice

2.29.3 Kratice

CFV     Venturijev kritični protok
CLD     Kemiluminescentni detektor (»Chemiluminescent Detektor«)
ELR     Europski ispitni ciklus s dinamičkim opterećenjem (»European Load Response
Test«)
ESC     Europski ispitni ciklus s ustaljenim uvjetima (»European Steady State Cycle«)
ETC     Europski ispitni ciklus s prijelaznim uvjetima (»European Transient Cycle«)
FID      lonizacijski detektor u plamenu (»Flame Ionization Detektor«)
GC       Plinski kromatograf
HCLD  Zagrijani kemiluminescentni detektor (»Heated Chemiluminescent Detektor«)
HFID    Zagrijani ionizacijski detektor u plamenu (»Heated Flame Ionization
Detektor«)
UNP     Ukapljeni naftni plin
NDIR    Nedisperzivni Infracrveni analizator (»Non-Desperzive Infrared Analyzer«)
PP         Prirodni plin
NMC    Filtar propustan samo za metan

4. HOMOLOGACIJA
4.1 Homologacija za sva goriva
Homologacija za sva goriva dodjeljuje se ovisno o sljedećim zahtjevima:
4.1.1 Ako motor ili vozilo koje je dostavljeno na r ili vozilo koje je dostavljeno na ili 3.2 ovoga pravilnika zadovoljava zahtjeve iz točaka 5. i 6.,
homologacija toga tipa motora ili vozila mora se dodijeliti.
4.1.2 U slučaju prirodnoga plina, motor predstavnik mora dokazati sposobnost
prilagodbe sastavu svakoga goriva koje može postojati na tržištu. U slučaju
prirodnoga plina općenito postoje dva tipa goriva, gorivo visoke kalorične
vrijednosti (H-plin) i niske kalorične vrijednosti (L-plin), sa značajnim
razlikama u oba tipa; oni se bitno razlikuju po njihovoj energetskoj vrijednosti
izraženoj Wobbeovim indek­som i koeficijentom prilagodljivosti
l(Sl). Formule za
za izračun Wobbeovoga indeksa i Sl dane su u točkama 2.25 i 2.26. Sastav
referentnih goriva odražava se na promjene tih parametara.
Motor predstavnik mora zadovoljavati zahtjeve ovoga pravilnika za referentna
goriva G20 i G25, prema specifikaciji u dodatku 6., bez ikakva ponovnog
namještanja sustava napajanja gorivom. Međutim, dopušteno je jedno namještanje
bez mjerenja kod ETC ispitivanja nakon promjene goriva. Prije ispitivanja motor
predstavnik mora se pripremiti primjenom postupka koji je dan u točki 3. dopune
2. dodatka 4.
4.1.3 U slučaju motora koji kao gorivo upotrebljava prirodni plin, koji je
samoprilagodljiv za tip H-plinova i tip L-plinova i može se s pomoću preklopnika
prebaciti na H-plin ili L-plin, motor predstavnik mora se ispitati na oba
referentna goriva prema specifikaciji u dodatku 6., za svaki tip plina i za oba
položaja preklopnika. Goriva G20 (gorivo 1) i G23 (gorivo 2) su za H- tip
plinova i G23 (gorivo 1) i G25 (gorivo 2) za L-tip plinova. Motor predstavnik
mora zadovoljavati zahtjeve ovoga pravilnika za oba položaja preklopnika bez
bilo kakva ponovnog namještanja sustava napajanja gorivom imeđu dva ispitivanja
i u oba položaja prekidača. Međutim, dopušteno je jedno namještanje bez mjerenja
kod ETC ispitivanja nakon promjene goriva. Prije ispitivanja motor predstavnik
mora se u pripremiti primjenom postupka koji je dan u točki 3. dopune 2. dodatka
4.
4.1.3.1 Na proizvođačev zahtjev motor se može ispitati s trećim tipom goriva
(gorivo 3) ako se koeficijent prilagodiljvosti (Së) nalazi između onih za goriva
G20 i G25, npr. kad se gorivo 3 nalazi na tržištu. Rezultati toga ispitivanja
mogu se upotrijebiti kao osnova za ocjenu sukladnosti proizvodnje.
4.1.3.2 Omjer rezultata emisije »r« mora se odrediti za zvaki štetni sastojak
prema sljedećem izrazu:

         rezultat emisije s referentnim
gorivom 2
*r* = ––––––––––––––––––––––––––––––––

rezultat emisije s referentnim gorivom 1

ili

rezultat emisije s referentnim gorivom 2
*ra* = ––––––––––––––––––––––––––––––––

rezultat emisije s referentnim gorivom 3

i

rezultat emisije s referentnim gorivom 1
*rb* = ––––––––––––––––––––––––––––––––

rezultat emisije s referentnim gorivom 3

4.1.4 U slučaju ukapljenoga naftnog plina mora se dokazati
sposobnost motora predstavnika za prilagodbu svakomu sastavu goriva koje može
postojati na tržištu. U slučaju ukapljenoga naftnog plina postoji promjenjivost
u sastavu C3/C4. Ta se promjenjivost odražava u referentnim gorivima. Motor
predstavnik mora zadovoljavat zahtjeve s obzirom na emisiju za referentna goriva
A i B prema specifikaciji u dodatku 6. bez bilo kakva ponovnog namještanja
sustava napajanja gorivom između ta dva ispitivana. Međutim, nakon promjene
goriva dopušteno je jedno namještanje bez mjerenja kod jednog ETC ispitivanja.
Prije ispitivanja motor predstavnik mora se pripremiti primjenom postupka koji
je dan u točki 3. dopune 2. dodatka 4.
4.1.4.1 Omjer rezultata emisije »r« mora se odrediti za svaki štetni sastojak
prema sljedećem izrazu:

rezultat emisije s referentnim gorivom 2
rb = ––––––––––––––––––––––––––––––––

rezultat emisije s referentnim gorivom 1

4.2 Dodjeljivanje homologacije s ograničenjem samo na jedan
tip goriva
U sadašnjemu stanju tehnologije još nije moguće proizvesti samoprilagodljive
motore za prirodni plin koji funkcioniraju sa siromašnom smjesom. Međutim, ti
motori imaju pred­nost u učinkovitosti i u emisiji CO2. Ako neki korisnik ima
jamstvo za isporuku goriva s ujednačenim sastavom, mogao bi se odlučiti za motor
sa siromašnom smjesom. Za takav motor mogla bi se dodijeliti homologacija s
ograničenjem samo na jedno gorivo. U interesu međunarodnog usklađivanja smatra
se poželjnim dodijeliti homologaciju za jedan uzorak tipa takvog motora. U tome
slučaju inačice s ograničenjem samo na jedno gorivo trebale bi biti istovjetne,
osim za sadržaj baze podataka modula za elektroničko upravljanje sustavom
napajanja gorivom i one dijelove sustava napajanja gorivom (npr. sapnice
brizgalica) koji trebaju biti prilagođeni za određeni protok goriva.
Homologacija s ograničenjem na samo jedan tip goriva dodjeljuje se ovisno o
sljedećim zahtjevima:
4.2.1 Homologacija s obzirom na emisiju iz ispušnog sustava motora s pogonom na
prirodnoi plin i pripremljenog za rad na tip H-plinova ili tip L-plinova
Motor predstavnik mora se ispitati na oba referentna goriva prema specifikaciji
u dodatku 6. za odgovarajući tip plina. Goriva G20 (gorivo 1) i G23 (gorivo 2)
su za H- tip plinova, G23 (gorivo 1) i G25 (gorivo 2) za L- tip plinova. Motor
predstavnik mora zadovoljavati zahtjeve s obzirom na emisiju bez bilo kakva
ponovnog namještanja sustava napajanja gorivom imeđu dva ispitivanja. Međutim,
dopušteno je jedno namještanje bez mjerenja kod ETC ispitivanja nakon promjene
goriva. Prije ispitivanja motor predstavnik mora se pripremiti primjenom
postupka koji je dan u točki 3. dopune 2. dodatka 4.
4.2.1.1 Na proizvođačev zahtjev motor se može ispitati s trećim tipom goriva
(gorivo 3) ako se koeficijent prilagodljivosti l(Sl) nalazi između onih za goriva
G20 i G25, ili goriva G23 i G25 npr. kad se gorivo 3 nalazi na tržištu.
Rezultati toga ispitivanja mogu se upotrijebiti kao osnova za ocjenu sukladnosti
proizvodnje.
4.2.1.2 Omjer rezultata emisije »r« mora se odrediti za zvaki štetni sastojak
prema sljedećem izrazu:

        rezultat emisije s referentnim
gorivom 2
r = ––––––––––––––––––––––––––––––––

rezultat emisije s referentnim gorivom 1

ili

rezultat emisije s referentnim gorivom 2
ra = ––––––––––––––––––––––––––––––––

rezultat emisije s referentnim gorivom 3

i

rezultat emisije s referentnim gorivom 1
rb = ––––––––––––––––––––––––––––––––

rezultat emisije s referentnim gorivom 3

4.2.1.3 Kod otpreme kupcu motor mora nositi natpis (vidi
točku 4.11) podatkom za koji je tip plinova motor homologiran.
4.2.2 Homologacija s obzirom na emisiju iz ispušnog sustava motora s pogonom na
prirodnostava motora s pogonom na
prirodnoipremljenog za rad s posebnim
sastavom goriva.
4.2.2.1 Motor predstavnik mora zadovoljavati zahtjeve s obzirom na emisiju za
referentna goriva G20 i G25 u slučaju prirodnoga plina, ili za referentna goriva
A i B u slučaju ukapljenoga natnog plina, prema specifikaciji u dodat­ku 7.
Dopušteno je fino namještanje koje se sastoji od ponov­nog namještanja baze
podataka sustava napajanja gorivom, bez bilo kakve promjene osnovne strategije
nadzora ili osnovne strukture baze podataka. Ako je porebno, dopuštena je
zamjena dijelova koji izravno utječu na količinu protoka goriva (npr. kao što su
sapnice brizgalice).
4.2.2.2 Ako proizvođač to želi, motor se može ispitatati s referentnim gorivima
G20 i G23, ili G23 i G25, u kojem slučaju homologacija vrijedi samo za L- tip
plinova, odnosno H- tip plinova.
4.2.2.3 Kod otpreme kupcu motor mora nositi natpis (vidi točku 5.1.5) s podatkom
za koji je tip plinova namješten.
4.3 Homologacija člana porodice s obzirom na emisiju iz ispušnog sustava
4.3.1 Osim za slučaj naveden u točki 4.3.2, homologacija motora predstavnika
mora se proširiti na sve članove porodice bez dodatnog ispitivanja za bilo koji
sastav goriva tipa za koji je motor predstavnik homologiran (u slučaju motora
opisanih u točki 4.2.2) ili za isti tip goriva (u slučaju motora opisanih u
točkama 4.1 ili 4.2) za koji je motor predstavnik homologiran.
4.3.2 Dodatno ispitivanje motora
U slučaju zahtjeva za homologaciju motora ili vozila s obzirom na njegov motor,
kad motor koji pripada jednoj porodici motora, ako mjerodavna ustanova za
homologaciju utvrdi da, s obzirom na odabrani motor predstavnik, podneseni
zahtjev ne predstavlja u cjelosti porodicu motora definiranu u dopuni 1. ovoga
pravilnika, ona može se odabrati drugi i, po potrebi, dodatni motor za
referentno ispitivanje.
4.4 Svakomu homologiranom tipu mora se dodijeliti homologacijski broj. Njegove
prve dvije znamenke (sada 03, što odgovara 03 nizu izmjena ili dopuna koji je
stupio na snagu 27. prosinca 2001.) moraju označivati broj niza najnovijih
izmjena ili dopuna koji sadrži najnovije tehničke izmjene ili dopune toga
pravilnika objavljene do vremena dodjeljivanja homologacije. Jedna ugovorna
strana ne smije istim brojem označiti drugi tip motora ili vozila.
4.5 Obavijest o homologaciji, proširenju homologacije ili o odbijanju
homologacije ili konačnom prestanku proiz­vodnje određenoga tipa motora ili
vozila prema ovomu pravilniku mora biti dostavljena stranama u Ženevskome
sporazumu iz 1958. godine koje primjenjuju ovaj pravilnik u obliku formulara
koji je u skladu s modelom danim u dodacima 2.A ili 2.B ovoga pravilnika, ovisno
o tome koji se primjenjuje.
4.6 Na svaki motor koji je sukladan tipu motora koji je homologiran prema ovomu
pravilniku, ili na svako vozilo koje je homologirano prema ovomu pravilniku,
mora se, tako da bude vidljiva i lako dostupna, postaviti međunarodna
homologacijska oznaka koja se sastoji se od:
4.6.1 kružnice oko slova »E«, iza kojega se nalazi razlikovni broj države koja
je odobrila homologaciju (4)
4.6.2 broja ovoga pravilnika, iza kojega se nalazi slovo R, crtice i
homologacijskoga broja koji su postavljeni desno od kružnice navedene u točki
4.6.1.
4.6.3 Međutim, homologacijska oznaka mora sadržavati dodatni znak iza slova »R«,
čija je svrha prepoznavanje vrijednost dopuštene emisije za koje je dodijeljena
homlogacija. Za homologacije koje su izdane kao potvrda sukladnosti s granicama
u redu A odgovarajućih tablica i točki 5.2.1 iza slova »R« stavlja se rimski
broj »I«. Za homologacije koje su izdane kao potvrda sukladnosti s granicama u
redu B1 odgovarajućih tablica i točki 5.2.1 iza slova »R« stavlja se rimski broj
»II«. Za homologacije koje su izdane kao potvrda sukladnosti s granicama u redu
B2 odgovarajućih tablica i točki 5.2.1 iza slova »R« stavlja se rimski broj
»III«. Za homologacije koje su izdane kao potvrda sukladnosti s granicama u redu
C odgovarajućih tablica i točki 5.2.1 iza slova »R« stavlja se rimski broj »IV«.
4.6.3.1 Za motore koji upotrebljavaju prirodni plin kao gorivo homologacijska
oznaka mora sadržavati dometak iza razli­kovnoga broja države, čija je svrha
prepoznavanje tipa plinova za koje je i dodijeljena homologacija. Taj dometak
može biti:
4.6.3.1.1 H u slučaju motora koji je homologiran i namješten za H- tip plinova
4.6.3.1.2 L u slučaju motora koji je homologiran i namješten za L- tip plinova
4.6.3.1.3 HL u slučaju motora koji je homologiran i namješten za oba tipa
plinova, H i L
4.6.3.1.4 Ht u slučaju motora koji je homologiran i namješten za posebi sastav
plina H-tipa plinova i može se finim ugađanjem sustava napajanja gorivom
prilagoditi za drugi posebi sastav plina H- tipa plinova
4.6.3.1.5 Lt u slučaju motora koji je homologiran i namješten za posebi sastav
plina L-tipa plinova i može se finim ugađanjem sustava napajanja gorivom
prilagoditi za drugi posebi sastav plina L- tipa plinova
4.6.3.1.6 HLt u slučaju motora koji je homologiran i namješten za posebi sastav
plina H- tipa plinova ili L- tipa plinova i može se finim ugađanjem sustava
napajanja gorivom prilagoditi za drugi posebi sastav plina tipa plinova H ili L.
4.7 Ako je vozilo ili motor sukladan homologiranomu tipu prema jednom ili više
drugih pravilnika koji su dodaci Sporazuma, u zemlju koja je dodijelila
homologaciju prema ovomu pravilniku simbol propisan u točki 4.6.1 ne treba
ponavljati. U takvome slučaju, brojevi pravilnika i homologacije i dodatni
znakovi svih pravilnika prema kojima je dodijeljena homologacija prema ovomu
pravilniku mora se postaviti u uspravne stupce desno od znaka propisana u točki
4.6.1.
4.8 Homologacijska oznaka mora se postaviti blizu natpisne pločice koju je
postavio proizvođač na homologirani tip, ili na njoj.
4.9 U dodatku 3. ovoga pravilnika prikazani su primjeri izgleda homologacijskih
oznaka.
4.10 Motor koji je homologiran kao tehnička jedinica, osim homologacijske oznake
mora nositi:
4.10.1 trgovački naziv ili zaštitni znak proizvođača motora
4.10.2 proizvođačevu trgovačku oznaku.
4.11 Natpisi
U slučaju motora koji kao gorivo upotrebljavaju prirodni plin ili ukapljeni
naftni plin i za koje je dodijeljena homologacija s ograničenjem na jedan tip
goriva, moraju se postaviti ovi natpisi:
4.11.1 Sadržaj natpisa
Moraju biti navedeni sljedeći podaci:
U slučaju iz točke 4.2.1.3 mora se postaviti ovaj natpis »SAMO ZA UPORABU
PRIRODNOG PLINA H-TIPA«. Ako je potrebno, »H« treba zamijeniti s »L«.
U slučaju iz točke 4.2.2.3 mora se postaviti natpis »SAMO ZA UPORABU PRIRODNOG
PLINA SASTAVA...........« ili »SAMO ZA UPORABU UKAPLJENOGA NAFTNOG PLINA
SASTAVA...........«, ako je primjenjivo. Svi podaci u odgovarajućim tablicama u
dodatku 6. i 7. moraju se navesti s pojedinačnim sastavima i graničnim
vrijednostima prema podacima proizvođača.
Visina slova i brojaka mora biti najmanje 4 mm.
Napomena:
Ako nedostatak prostora onemogućuje postavljanje tak­vih natpisa, može se
upotrijebiti skraćena oznaka. U tome slučaju napomene s objašnjenjima koja
sadrže sve gore navedene podatke moraju biti lako dostupne osobama koje pune
spremnik za gorivo ili koje održavaju ili popravljaju motor i njegove
sastavnice, te i odgovarajućim mjerodavnim ustanovama. Mjesto stavljanja i
sadržaj takvih napomena s objašnjenjima određuje se dogovorom između proizvođača
i mjerodavne ustanove.
4.11.2 Svojstva
Natpisi moraju trajati za životnog vijeka motora. Natpisi moraju biti lako
čitljivi, a njihova slova i brojke moraju biti neizbrisive. K tomu, natpisi
moraju biti postavljeni tako da njihovo pričvršćenje bude trajno za životnog
vijeka motora te da se ne mogu odvojiti bez njihova uništenja ili brisanja.
4.11.3 Mjesto postavljanja
Natpisi moraju biti postavljeni na dio motora koji je potreban za uobičajeni rad
mji je potreban za uobičajeni rad
mo zamjenjivati tijekom životnog vijeka
motora. K tomu, ti natpisi moraju biti postavljeni tako da budu lako vidljivi
osobi srednje visine nakon što na motor bude ugrađena sva pomoćna oprema
potrebna za rad motora.
4.12 U slučaju zahtjeva za homologaciju tipa vozila za tip vozila s obzirom na
njegov motor oznake navedene u točki 4.11 mo­raju se također postaviti blizu
otvora za ulijevanje goriva.
4.13 U slučaju zahtjeva za homologaciju tipa vozila za tip vozila s
homologiranim motorom oznake navedene u točki 4.11 mo­raju se također postaviti
blizu otvora za ulijevanje goriva.
\_\_\_\_\_\_\_
(4) 1 za Njemačku, 2 za Francusku, 3 za Italiju, 4 za
Nizozemsku, 5 za Švedsku, 6 za Belgiju, 7 za Mađarsku, 8 za Češku Republiku, 9
za Španjolsku, 10 za Jugoslaviju, 11 za Ujedinjeno Kraljevstvo, 12 za Austriju,
13 za Luksemburg, 14 za Švicarsku, 15 (prazno), 16 za Norvešku, 17 za Finsku, 18
za Dansku, 19 za Rumunjsku, 20 za Poljsku, 21, za Portugal, 22 za Rusku
Federaciju, 23 za Grčku, 24 Irsku, 25 za Hrvatsku, 26 za Sloveniju, 27 za
Slovačku, 28 za Bjelorusiju, 29 za Estoniju, 30 (prazno), za Bosnu i Hercegoviju,
32 – 36 (prazno) 37 za Tursku, 38 – 39 (prazno), za Bivšu Republiku Makedoniju,
41 (prazno), 42 za Europsku uniju, 43 za Japan, 44 (prazno), 45 za Australiju,
46 za Ukrajinu, 47 za Južnu Afriku i 48 za Novi Zeland. Iduće brojeve po redu
treba dodjeljivati ostalim državama po kronološkome redu po kojem one potvrđuju
Sporazum o prihvaćanju jednakih uvjeta za homologaciju i međusobno priznavanje
homologacije opreme i dijelova motornih vozila ili po kojemu se one slažu s tim
sporazumom, a tako određeni brojevi bit će priopćeni od strane Glavnoga
tajništva Ujedinjenih naroda ugovornim stranama u tome sporazumu.

5. SPECIFIKACIJE I ISPITIVANJA
5.1. Općenito
Uređaji koji mogu utjecati na emisiju plinovitih štetnih spojeva moraju biti
tako konstruirani, izrađeni i sastavljeni da vozilu pri uobičajenoj uporabi
omogućuju zadovoljavanje odredaba ovoga pravilnika, bez obzira na vibracije
kojima bi mogli biti podvrgnuti.
5.1.1 Zabranjena je uporaba poremećajnog uređaja i/ili nerazumnog sustava
upravljanja emisijom. Ako mjerodavna ustanova za homologaciju posumnja da tip
vozila u određenim uvjetima upotrebljava poremećajni uređaj i/ili nerazuman
sustav upravljanja emisijom, proizvođač mora na zahtjev dostaviti podatke o
načinu rada i utjecaju na emisiju takvih poremećajnih uređaja i/ili nerazumnih
sustava. Pojašnjenje mora uključiti opis svih sastavnica.
5.2 Kod homologacije prema redu A u tablicama u točki 5.2.1, emisije se moraju
odrediti ESC i ELR ispitivanjima za obične dizelske motore, uključujći tu i
motore s elektronički upravljanim ubrizgavanjem goriva i sustave s povratom
dijela ispušnih plinova natrag u cilindar (EGR) i i/ili oksidacijske
katalizatore. Dizelski motori s ugrađenom naprednom dopunskom obradbom ispušnih
plinova, uključujući deNOx katalizatore i/ili filtre za čestice, dodatno se
podvrgavaju ETC ispitivanju.
Kod homologacijskog ispitivanja prema razini zahtjeva B1, B2 ili C u tablicama u
točki 5.2.1 emisije se određuju ESC, ELR i ETC ispitivanjima.
Emisija iz motora koji kao gorivo upotrebljavaju plin određuje se ETC
ispitivanjem.
ESC i ELR postupci ispitivanja opisani su u dopuni 1. do­dat­ka 4., a ETC
postupak ispitivanja u dopunama 2. i 3. dodatka 4.
Emisije plinovitih štetnih sastojaka i štetnih čestica iz motora koji su
dostavljeni na ispitivanje, ako je primjenjivo, mjere se metodama opisanima u
dodatku 4. Dopuna 4. dodatka 4. opisuje preporučene analitičke sustave za
plinovite štetne sastojke i štetne čestice i preporučene sustave za uzorkovanje
čestica. Ovlaštena pravna osoba odgovorna za homologacijska ispitivanja može
odobriti druge sustave ili analizatore ako utvrdi da oni daju istovrijedne
rezultate.
5.2.1 Specifična masa ugljičnog monoksida, ukupnih ugljikovodika, dušičnih
oksida i čestica koja se određuje ESC ispitnim ciklusom i opacitet dimljenja
(zacrnjenje) koji se određuje ELR ispitivanjem ne smiju prekoračiti vrijed­nosti
prikazane u tablici 1.

*Tablica 1.* Dopuštena emisija za ESC i ELR ispitivanja

|  |  |  |  |  |  |
| --- | --- | --- | --- | --- | --- |
| Razina emisije | Masa ugljičnog monoksida  (CO) g/kWh | Masa ugljikovodika  (HC) g/kWh | Masa dušič­nih oksida (NOx) g/kWh | Masa čestica  (PT) g/kWh | Zacr­njenje  (m-1) |
| A (2000) | 2.1 | 0,66 | 5,0 | 0,1 0,13a | 0,8 |
| B1(2005) | 1,5 | 0,46 | 3,5 | 0,02 | 0,5 |
| B2 (2008) | 1,5 | 0,46 | 2,0 | 0,02 | 0,5 |
| C (EEV) | 1,5 | 0,25 | 2,0 | 0,02 | 0,15 |

a Za motore čiji je radni obujam po jednome cilindru manji od
0,75 dm3 i brzina vrtnje pri najvećoj snazi veća od 3000 min-1.

Za dizelske motore koji se dodatno ispituju ETC ispitnim ciklusom, i posebno za
motore koji kao gorivo upotrebljavaju plin, specifične mase ugljičnog monoksida,
ugljikovodika osim metana, metana (kad je primjenjivo), ukupnih ugljikovodika,
dušičnih oksida i čestica (kad je primjenjivo) ne smiju prijeći vrijednosti
prikazane u tablici 2.

*Tablica 2*. Dopuštena emisija za ETC ispitivanja b

|  |  |  |  |  |  |
| --- | --- | --- | --- | --- | --- |
| Razina emisije | Masa ugljičnog monoksida  (CO) g/kWh | Masa ugljikovodika osim metana  (NMHC) g/kWh | Masa metana  (CH4) g/kWh | Masa dušičnih oksida  (NOX) g/kWh | Masa čestica  (PT) g/kWh |
| A (2000) | 5,45 | 0,78 | 1,6 | 5,0 | 0,16 |
| B1(2005) | 4,0 | 0,55 | 1,1 | 3,5 | 0,03 |
| B2 (2008) | 4,0 | 0,55 | 1,1 | 2,0 | 0,03 |
| C (EEV) | 3,0 | 0,40 | 0,65 | 2,0 | 0,02 |

a Za motore čiji je radni obujam po jednome cilindru manji od
0,75 dm3 i brzina vrtnje pri najvećoj snazi veća od 3000 min-1.
b Uvjeti za provjeru prihvatljivosti ETC ispitivanja (vidi točku 3.9 u dopuni 2.
dodatka 4.) kod mjerenja emisije iz motora koji kao gorivo upotrebljavaju plin
za granice primjenjive za razinu A moraju se preispitati i, kad je potrebno,
preinačiti sukladno postupku propisanu u Združenoj rezoluciji R.E.3..
c Samo za motore koji kao gorivo upotrebljavaju plin.
d Ne primjenjuje se za motore koji kao gorivo upotrebljavaju plin za razinu A i
razine B1 i B2.

5.2.2 Mjerenje ugljikovodika kod dizelskih motora i motora koji kao gorivo
upotrebljavaju ukapljeni naftni plin
5.2.2.1 Proizvođač može izabrati mjerenje mase ukupnih ugljikovodika (THC) ETC
ispitivanjem umjesto mjerenja mase ugljikovodika osim metana. U tome slučaju
granice za masu ukupnih ugljikovodika iste su kao u tablici 2. za masu
ugljikovodika osim metana.
5.2.3 Posebni zahtjevi za dizelske motore
5.2.3.1 Specifična masa dušičnih oksida izmjerena u navoljno odabranim točkama u
području ispitivanja ESC ispitivanjem ne smiju prekoračiti više od 10 %
vrijednosti interpolirane iz susjednih ispitnih modova (vidi točke 4.6.2 i 4.6.3
u dopuni 1. dodatka 4.).
5.2.3.2 Vrijednost zacrnjenja kod ELR ispitivanja s navoljnom brzinom vrtnje ne
smiju prekoračiti najveću vrijednost zacrnjenja iz dva ispitivanja s navoljnom
brzinom vrtnje više od 20 %, ili više od 5 % od granične vrijednosti, ovisno o
tome što je veće.
6. UGRADBA NA VOZILO
6.1 Ugradba motora na vozilo mora s obzirom na homologaciju tipa motora
zadovoljavati sljedeće zahtjeve.
6.1.1 Podtlak u usisnome vodu ne smije prekoračiti onaj koji je naveden za
homologirani tip motora u dodatku 2.A.
6.1.2 Povratni tlak u ispušnome vodu ne smije prekoračiti onaj koji je naveden
za homologirani tip motora u dodatku 2.A.
6.1.3 Snaga koju apsorbiraju pomoćni pogoni potrebni za rad motora ne smije
prijeći onu koja je navedena u dodatku 2.A za homologaciju tipa motora.

DODATAK 2.A
(Najveći format: A4 (210 × 297 mm)

|  |  |
| --- | --- |
| ![](dodatni/145057.gif) | IZJAVA  Izdana od: (naziv mjerodavne ustanove)  ............................................................……  ........................................................………  ........................................................……… |

koja se odnosi na:     DODIJELJENU HOMOLOGACIJU

PROŠIRENU HOMOLOGACIJU

ODBIJENU HOMOLOGACIJU

POVUČENU HOMOLOGACIJU

POTPUNU OBUSTAVU PROIZVODNJE
tipa motora sa samozapaljenjem, tipa motora na prirodni plin ili tipa motora s
vanjskim izvorom paljenja koji kao gorivo upotrebljava ukapljeni naftni plin,2
kao zasebne tehničke jedinice s obzirom na emisiju štetnih sastojaka prema
Pravilniku br. 49
Homologacija br.:.................... Proširenje: ………...…………
1. Trgovački naziv ili zaštitni znak motornog vozila: ..…………
2. Tip motora: ..…………..…………..…………..…………
3. Tip izgaranja: sa samozapaljenjem/s vanjskim izvorom paljenja 22
4. Naziv i adresa proizvođača: ………..…………..…………
5. Ako je potrebno, ime i adresa predstavnika proizvođača:
    ………..…………..…………………..…………..………
6. Najveći dopušteni podtlak u usisnome vodu:
7. Najveći dopušteni povratni tlak:
8. Najveća dopuštena snaga koju je apsorbirao pogon motora:
Srednja: ........................... kW Nazivna: ........................... kW
9. Ograničenje uporabe (ako se primjenjuje):
10. Razina emisije – vrijednosti 13-stupnjevitim ispitivanjem emisije:
CO: ……………. g/kWh
HC: ……………. g/kWh
NOX: ……………. g/kWh
PT: ……………. g/kWh određeno sustavom potpunoga/
      djelomičnoga2 protoka
11. Motor dostavljen na homologaciju dana: …………..………
12. Ovlaštena pravna osoba koja je provela homologacijska ispitivanja:.
       …………..…………………..…………………..………
13. Datum izvještaja o ispitivanju koji je izdala ta pravna
osoba:
14. Broj izvještaja o ispitivanju koji je izdala ta pravna osoba: …
15. Položaj homologacijske oznake na motoru: ………..………
16. Mjesto: ………..………………..………………..………
17. Datum: ………..………………..………………..………
18. Potpis: ………..………………..………………..………
19. Sljedeći dokumenti, označeni gore navedenim homologacijskim brojem, dodaci
su ovoj izjavi:
Treba priložiti kopiju popunjenoga dodatka 1. ovoga pravilnika, s crtežima i
dijagramima koji su u njemu navedeni.

\_\_\_\_\_\_
(1) Razlikovni broj zemlje koja je
dodijelila/proširila/odbila/povukla homologaciju (vidi odredbe o homologaciji u
ovome pravilniku).
(2) Prekrižiti što se ne primjenjuje.

DODATAK 2.B
(Najveći format: A4 (210 x 297 mm)

|  |  |
| --- | --- |
| ![](dodatni/145057.gif) | IZJAVA  Izdana od: (naziv mjerodavne ustanove)  ............................................................……  ........................................................………  ........................................................……… |

koja se odnosi na:     DODIJELJENU HOMOLOGACIJU

PROŠIRENU HOMOLOGACIJU

ODBIJENU HOMOLOGACIJU

POVUČENU HOMOLOGACIJU

POTPUNU OBUSTAVU PROIZVODNJE
tipa vozila s obzirom na emisiju plinovitih štetnih spojeva iz motora prema
Pravilniku br. 49.

Homologacija br.: ................... Proširenje: ..........................
1. Trgovački naziv ili zaštitni znak motora: ............................
2. Tip vozila:
.......................................................................
3. Naziv i adresa proizvođača: .............................................
4. Ako je potrebno, ime i adresa predstavnika proizvođača:

........................................................................................
5. Najveći dopušteni podtlak u usisnome vodu: ....................
6. Najveći dopušteni povratni tlak: .......................................
7. Najveća dopuštena snaga koju je apsorbirao pogon motora:

Srednja: .................... kW Nazivna: ..................... kW
8. Proizvođač i tip motora: ....................................................
9. Razina emisija:
9.1. Vrijednosti 13-stupnjevitim ispitivanjem emisije2:
CO: ……………. g/kWh
HC: ……………. g/kWh
NOX: ……………. g/kWh
PT: ……………. g/kWh određeno sustavom potpunoga/
                                               djelomičnoga2 protoka
9.2 Ili, ako je motor tipno odobren kao zasebna tehnička jedinica 2
9.2.1 Homologacijski broj motora:
................................................
10. Motor dostavljen na homologaciju dana: .................................
11. Ovlaštena pravna osoba koja je provela homologacijska ispitivanja:
12. Datum izvještaja o ispitivanju koji je izdala ta pravna osoba: ......
13. Broj izvještaja o ispitivanju koji je izdala ta pravna osoba: .........
14. Položaj homologacijske oznake na motoru: ...............................
15. Mjesto:
.....................................................................................
16. Datum:
......................................................................................
17. Potpis:
......................................................................................
18. Sljedeći dokumenti, označeni gore navedenim homologacijskim brojem, dodaci
su ovoj izjavi:
Treba priložiti kopiju popunjenoga dodatka 1. ovoga pravilnika, s crtežima i
dijagramima koji su u njemu navedeni.
\_\_\_\_\_\_
(1) Razlikovni broj zemlje koja je
dodijelila/proširila/odbila/povukla homologaciju (vidi odredbe o homologaciji u
ovome pravilniku).
(2) Prekrižiti što se ne primjenjuje.

DODATAK 3.

IZGLED HOMOLOGACIJSKIH OZNAKA
(vidi točku 4.6 ovoga pravilnika)

I. HOMOLOGACIJA »I« (Red A)
(vidi točku 4.6.3 ovoga pravilnika)

Model A

Motori homologirani prema granicama za emisiju u redu A te koji kao gorivo
upotrebljavaju dizelsko gorivo ili ukapljeni naftni plin (UNP).

![](dodatni/145056.gif)

Model B

Motori homologirani prema granicama za emisiju u redu A te koji kao gorivo
upotrebljavaju prirodni plin (UNP). Znak iza simbola države označava tip goriva
određen sukladno točki 4.6.3.1 ovoga pravilnika.

![](dodatni/145055.gif)

Gornje homologacijske oznake postavljene na motor/vozilo pokazuju da je taj tip
motora/vozila bio homologiran u Ujedinjenome Kraljevstvu (E 11) prema Pravilniku
br. 49 pod homologacijskim brojem 032439. Homologacijski broj pokazuje da je ta
homologacija izdana sukladno zahtjevima Pravilnika br. 49 koji je već uključivao
03 niz izmjena ili dopuna te da su zadovoljene odgovarajuće granice dane u točki
5.2.1 ovoga pravilnika.

II. HOMOLOGACIJA »II« (Red B1)
(vidi točku 4.6.3 ovoga pravilnika)

Model C

Motori homologirani prema granicama za emisiju u redu B1 te koji kao gorivo
upotrebljavaju dizelsko gorivo ili ukapljeni naftni plin (UNP).

![](dodatni/145054.gif)

Model D

Motori homologirani prema granicama za emisiju u redu B1 te koji kao gorivo
upotrebljavaju prirodni plin (PP). Znak iza simbola države označavPP). Znak iza simbola države označavi 4.6.3.1 ovoga pravilnika.

![](dodatni/145053.gif)

Gornje homologacijske oznake postavljene na motor/vozilo po­kazuju da je taj tip
motora/vozila bio homologiran u Ujedinjenome Kraljevstvu (E 11) prema Pravilniku
br. 49 pod homologacijskim brojem 032439. Homologacijski broj pokazuje da je ta
homologacija izdana sukladno zahtjevima Pravilnika br. 49 koji je već uključivao
03 niz izmjena ili dopuna te da su zadovoljene odgovarajuće granice dane u točki
5.2.1 ovoga pravilnika.

III. HOMOLOGACIJA »III« (Red B2)
(vidi točku 4.6.3 ovoga pravilnika)

Model E

Motori homologirani prema granicama za emisiju u redu B2 te koji kao gorivo
upotrebljavaju dizelsko gorivo ili ukapljeni naftni plin (UNP).

![](dodatni/145052.gif)

Model F

Motori homologirani prema granicama za emisiju u redu B2 te koji kao gorivo
upotrebljavaju prirodni plin (PP). Znak iza simbola države označava tip goriva
određen sukladno točki 4.6.3.1 ovoga pravilnika.

![](dodatni/145051.gif)

Gornje homologacijske oznake postavljene na motor/vozilo pokazuju da je taj tip
motora/vozila bio homologiran u Ujedinjenome Kraljevstvu (E 11) prema Pravilniku
br. 49 pod homologacijskim brojem 032439. Homologacijski broj pokazuje da je ta
homologacija izdana sukladno zahtjevima Pravilnika br. 49 koji je već uključivao
03 niz izmjena ili dopuna te da su zadovoljene odgovarajuće granice dane u točki
5.2.1 ovoga pravilnika.

IV. HOMOLOGACIJA »IV« (Red C)
(vidi točku 4.6.3 ovoga pravilnika)

Model G

Motori homologirani prema granicama za emisiju u redu C te koji kao gorivo
upotrebljavaju dizelsko gorivo ili ukapljeni naftni plin (UNP).

![](dodatni/145050.gif)

Model H

Motori homologirani prema granicama za emisiju u redu C te koji kao gorivo
upotrebljavaju prirodni plin (PP). Znak iza simbola države označava tip goriva
određen sukladno točki 4.6.3.1 ovoga pravilnika.

![](dodatni/145049.gif)

Gornje homologacijske oznake postavljene na motor/vozilo pokazuju da je taj tip
motora/vozila bio homologiran u Ujedinjenome Kraljevstvu (E 11) prema Pravilniku
br. 49 pod homologacijskim brojem 032439. Homologacijski broj pokazuje da je ta
homologacija izdana sukladno zahtjevima Pravilnika br. 49 koji je već uključivao
03 niz izmjena ili dopuna te da su zadovoljene odgovarajuće granice dane u točki
5.2.1 ovoga pravilnika.

V. HOMOLOGACIJA MOTORA/VOZILA PREMA JEDNOM ILI VIŠE PRAVILNIKA
(vidi točku 4.7 ovoga pravilnika)

Model I

![](dodatni/145048.gif)

Gornja homologacijska oznaka postavljena na motor/vozilo pokazuje da je taj tip
motora/vozila bio homologiran u Ujedinjenome Kraljevstvu (E 11), prema
Pravilniku br. 49 (za razinu emisije lV) i Pravilniku br. 24 (1) Prva dva homologacijska broja pokazuju da je na dan izdavanja odgovarajućih homologacija
Pravilnik br. 49 već uključivao 03 niz izmjena i dopuna, kao i Pravilnik br. 24.

\_\_\_\_\_\_
(1) Broj drugoga pravilnika dan je samo kao primjer; ispravljeni
koeficijent apsorbcije je 1,3 m-1.

Naredba, NN 94/2006-2188
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)